Z A P I S N I K

**26.** sjednice Školskog odbora Gimnazije „Matija Mesić“ održane **31. siječnja 2020.** godines početkom u **10,30**  sati u zgradi Gimnazije.

Prisutni: Jasna Bošković, Danijela Zekušić, Ines Martinović, Sunčica Lovrić Mihić i Anita Holub

Ostali nazočni: ravnatelj Zlatko Markovinović i računovotkinja Ruža Kiter Mališa

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Razmatranje i usvajanje Financijskog izvješća za period 1.1. do 31.12.2019. god.

2. Razno

Predloženi dnevni red jednoglasno je prihvaćen.

**Ad 1.**

Financijsko izvješće za period 1.1. do 31.12. 2019. god. sačinila je voditeljica računovodstva Ruža Kiter Mališa. Obrazloženje je dao ravnatelj Zlatko Markovinović.

Financijsko izvješće nalazi se u nastavku.

Financijski izvještaji sastoje se od:

Bilance

Izvještaja o prihodima i rashodima

Izvještaja o promjenama u vrijednosti i obujmu imovine

Izvještaja o rashodima prema funkcijskoj klasifikaciji

Izvještaja o obvezama

**BILANCA**

Bilanca je sustavni, vrijednosni pregled imovine, obveza i vlastitih izvora na dan 31.12.2019.

U bilanci s jedne strane pratimo imovinu a s druge strane obveze i vlastite izvore.

**Vrijednost ostalih potraživanja** povećana je za 450,9% i odnosi se na potraživanja za bolovanja preko HZZO-a, a prema uputi HZZO-a zatvoren je samo dio potraživanja.

**Obveze za financijske rashode** – Povećanje obveza u vrijednosti 78,1% u odnosu na prethodno razdoblje odnosi se na obveze za zatezne kamate u iznosu 57 kn.

**Ostale tekuće** obveze – Povećanje od 727% odnosi se na ranije spomenuto potraživanje od HZZO-a koje nije zatvoreno u iznosu 30.093 kn

**IZVJEŠTAJ O PRIHODIMA I RASHODIMA**

Tekuće pomoći proračunskim korisnicima iz nenadležnog proračuna su najznačajniji izvor financiranja. Riječ je o pomoćima koje škola ostvaruje iz svih ostali proračuna osim županijskog. Najveći dio čine prihodi iz državnog proračuna kojima se financiraju plaće zaposlenika i ostali rashodi za zaposlene. Također iz državnog proračuna primaju se uplate za mentorstvo, održavanje županijskih stručnih vijeća i nabavu knjiga za knjižnicu.

Gimnazija sadrži prihode od pružanja usluga i tekuće donacije. Nakon odbitka 30% vlastitih prihoda Odlukom Županijske skupštine Gimnazija je ostvarila 89.290,37 kn.

Osim vlastitih prihoda u sklopu iste skupine evidentirane su i tekuće donacije fizičkih i pravnih osoba u iznosu od 77.200,00 kn.

**Tekuće pomoći od izvanproračunskih korisnika** – Povećanje od 993,5% u odnosu na prethodno razdoblje odnosi se na primitak sredstava od Hrvatskog zavoda za zapošljavanje, za isplatu plaće za pripravnika psihologa za dio 2019.g. i 2020. godinu.

**Ostali nespomenuti prihodi** – Smanjenje vrijednosti od 55,5% u odnosu na prethodno razdoblje ostvareno je zato što je turistička agencija uplatila troškove za dnevnice na maturalnom putovanju u obliku donacije a ne u obliku pristojbe po posebnim propisima, kao u prethodnom razdoblju.

**Doprinosi za plaće** – Do smanjenja od 27,4% u odnosu na prethodno razdoblje došlo je zbog ukidanja doprinosa za obvezno osiguranje u slučaju nezaposlenosti.

**Materijal i sirovine** – Do povećanja od 387,1% u odnosu na prethodno razdoblje došlo je zbog troškova projekta Školska shema koji je započeo u zadnjem kvartalu 2018. godine.

**Sitni inventar i auto gume** – do povećanja od 111,5% u odnosu na prethodno razdoblje došlo je zbog nabavke video projektora i stalaka za televizore.

**Računalne usluge** – Do povećanja od 32,2% u odnosu na prethodno razdoblje došlo je zbog učestalijih kvarova u mrežnom sustavu te zbog povećanja troškova održavanja softwarea zbog kupnje novog modula Elektronički računi.

**Naknade za rad predstavničkih tijela** – Povećanje od 305,9% u odnosu na prethodno razdoblje odnosi se na naknade za rad povjerenstava na stručnim ispitima iz hrvatskog jezika.

**Reprezentacija** – Povećanje od 57,1% u odnosu na prethodno razdoblje nastalo je zbog financiranja troškova osvježenja u sklopu programa Škola za život.

**Pristojbe i naknade** – Povećanje troškova od 57,5% u odnosu na prethodno razdoblje nastalo je zbog plaćanja pristojbi za postupak obvezne provjere diploma djelatnika.

**Ostali nespomenuti rashodi poslovanja** – Do povećanja od 441,4% u odnosu na prethodno razdoblje došlo je zbog kupnje potrošnog materijala za opremanje kabineta u sklopu provedbe kurikularne reforme.

**Rashodi za nabavu nefinancijske imovine** – U prethodnom razdoblju rashodi za nabavu nefinancijske imovine veći su za 74,9% u odnosu na promatrano razdoblje zbog kupnje ormarića za knjige. U sklopu ove vrste rashoda došlo je i do povećanja rashoda za kupnju komunikacijske opreme u vrijednosti 20%, za kupnju televizora, te povećanje od 54,6% za kupnju knjiga za opremanje knjižnice.

**Otpremnine** – Troškovi otpremnina smanjeni su za 75,1% u odnosu na prethodno razdoblje jer je smanjen broj zaposlenika koji idu u mirovinu.

**Naknade za bolest, invalidnost i smrtni slučaj** –Povećanje od 91,1% odnosi se na veći broj dugotrajnih bolovanja u odnosu na prethodno razdoblje.

**Bilješka broj 21 - Utvrđivanje rezultata poslovanja**

Prije izrade financijskih izvješća za 2019. godinu i popunjavanja Pravilnikom o financijskom izvještavanju u proračunskom računovodstvu propisanih obrazaca, provedena su zaključna knjiženja kojima se utvrđuje rezultat poslovanja. Utvrđivanje rezultata na kraju godine provodi se zatvaranjem računa rashoda i izdataka, prihoda i primitaka.

U nastavku se daje analiza financijskog rezultata.

Financijski rezultat poslovanja dobiven je kroz analizu potraživanja za prihode iz proračuna

Sučeljavanjem prihoda i rashoda poslovanja (razred 3 i 6) te prihoda i rashoda od nefinancijske imovine (razred 4 i 7), dobiven je financijski rezultat u iznosu 319.667,34 kn koji predstavlja višak prihoda i primitaka za slijedeće razdoblje, a izračun se nalazi u nastavku:

Prihodi poslovanja 12.235.746,49 kn

Rashodi poslovanja 11.843.576,29 kn

Rezultat: višak prihoda poslovanja: 392.170,20 kn

Prihodi od nefinancijske imovine 0,00 kn

Rashodi od nefinancijske imovine 72.502,86 kn

Rezultat: manjak prihoda od nefinancijske imovine 72.502,86 kn

Višak prihoda poslovanja 392.170,20 kn

-Manjak prihoda od nefinancijske imovine 72.502,86 kn

UKUPAN VIŠAK PRIHODA: 319.667,34 kn

**Rezultat poslovanja: Višak prihoda i primitaka 319.667,34 kn (AOP 405)**

**Obrazac Izvještaj o rashodima prema funkcijskoj klasifikaciji**

U obrascu su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani na poziciji AOP 404 Obrasca PR-RAS i iznose 11.916.079,15 kn.

**Obrazac Izvještaj o promjenama u vrijednosti imovine**

Gimnazija „Matija Mesić“ nije zabilježila u poslovnim događajima promjene u vrijednosti i obujmu imovine.

**OBVEZE**

Obrazac obveze prikazuje stanje obveza u razdoblju od 1. siječnja do 31. prosinca 2019.g.

Stanje obveza na početku izvještajnog razdoblja iznosilo je 1.261.370,31 kn.

Stanje obveza na kraju 2019.g. iznosi 1.166.163,96 kn.

Na dan 31.12.2019.g. obveze za rashode dospjele su u vrijednosti 6.386,00 kn te se kao takve odnose na kašnjenje do 60 dana.

Nakon obrazloženja i kraće rasprave jednoglasno je donesena sljedeća

ODLUKA

Usvaja se Financijsko izvješće Gimnazije „Matija Mesić“, Slavonski Brod za period od 01. siječnja do 31. prosinca 2019. godine.

**Ad 4.**

Pod točkom razno nije bilo pitanja.

Sjednica završena u 11,00 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.